kardosdrur/scandi-wiki huggingface dataset:
Melet kodriver

Melet kodriver (Primula farinosa) er en 5-20 cm høj urt med blade, der har hvidmelet underside. Den vokser på kalkholdig bund i kær og på strandenge.

Beskrivelse 
Melet kodriver er en flerårig urt, der danner en bladroset. Alle dele af planten er dækket af et tyndt, melet lag af fine krystaller. Bladene er omvendt ægformede med bølget-bugtet rand. Oversiden er lysegrøn, mens undersiden er hvidmelet.

Blomstringen sker i maj-juni, hvor blomsterne sidder i endestillede skærme. Blomsterstænglen er håret og hvidmelet. De enkelte blomster er lyserøde eller lyst violette, regelmæssige og 5-tallige. Hvert kronblad er dybt opslidset, så det kan se ud, som om blomsten har 10 kronblade. Frugten er en kapsel med mange frø.

Rodnettet består af en lodret jordstængel, som bærer de mange fine trævlerødder.

Højde x bredde og årlig tilvækst: 0,20 x 0,10 m (20 x 10 cm/år).

Voksested 

Melet kodriver er udbredt i det centrale og nordlige Asien og Europa. I Sydeuropa betragtes den som et istidsrelikt, som kun træffes på særligt kølige steder (i bjerge, på nordhæld eller ved kolde kildeområder). Planten findes i Danmark (i Nordsjælland og især på Bornholm), men den er sjælden og fredet. Arten er knyttet til lysåbne, græssede områder med vedvarende, fugtig bund, højt kalkindhold og ringe gødningskraft.

I lavmosen Vasby Mose findes den sammen med bl.a. tagrør, vibefedt, blåtop, butblomstret siv, engensian, krognæbstar, kødfarvet gøgeurt, pilealant, rustskæne og sumphullæbe
På Bornholm findes den 30 steder som på østkysten ved bautastenen Hellig Kvinde mellem Svaneke og Gudhjem.
I Danmark er den regnet som en truet art på den danske rødliste.

Kilder 

 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Lyserøde blomster
Kalkbundsplanter
Qivitoq (film)

Qivitoq er en dansk film fra 1956, instrueret af Erik Balling og skrevet af Leck Fischer. Noget så sjældent som en kærlighedsdrama i grønlandske omgivelser.
Qivitoq var den første danske film, der blev nomineret til en Oscar for bedste fremmedsprogede film.

Medvirkende
Poul Reichhardt
Astrid Villaume
Gunnar Lauring
Randi Michelsen
Bjørn Watt Boolsen
Kirsten Rolffes

Eksterne henvisninger
 

Film om Grønland
Danske film fra 1956
Film instrueret af Erik Balling
På tro og love

På tro og love er en dansk komediefilm fra 1955, instrueret af Torben Anton Svendsen efter manuskript af Knud Poulsen og Erik Balling. Et tilsyneladende lykkeligt ægtepar lader sig skille på grund af skatten.

Medvirkende 
Poul Reichhardt
Astrid Villaume
Helge Kjærulff-Schmidt
Gunnar Lauring
Helle Virkner
Sigrid Horne-Rasmussen
Lis Løwert
Ove Sprogøe
Louis Miehe-Renard
Einar Juhl
Carl Johan Hviid

Eksterne henvisninger 
 

Danske film fra 1955
Dansksprogede film
Bodilprisen for bedste danske film
Film instrueret af Torben Anton Svendsen
Regnen holdt op

Regnen holdt op er en dansk film fra 1942, instrueret af Svend Methling og skrevet af Kjeld Abell.

Medvirkende
Berthe Qvistgaard
Mogens Wieth
Sigurd Neiiendam
Clara Pontoppidan
Randi Michelsen
Olaf Ussing
Preben Mahrt
Jeanne Darville
Henry Nielsen
Asbjørn Andersen

Eksterne henvisninger 
 

Komediefilm fra Danmark
Danske film fra 1942
Film instrueret af Svend Methling
Mose-post

Mosepost (Rhododendron tomentosum), også skrevet Mose-Post, er en 50-100 cm høj busk med læderagtige blade. Blomsterne er hvide og de dufter stærkt. Planten bruges i surbundsbede og sumpbede i haver og parker. Som vildtvoksende i Danmark findes den kun et enkelt sted i Nordjylland. Den er fredet i Danmark. Mosepost er svagt giftig på grund af et terpenindhold.

Beskrivelse 
Mosepost er en lille, stedsegrøn busk med en halvkugleformet vækst. Grenene er kraftige og oprette med korte, stive sidegrene. Knopperne er spredte, men med en tydelig tendens til at sidde samlet nær spidsen af skuddet. De er brune og ægformede.

Bladene er lancetformede med indrullet rand. Oversiden er rynket og mørkegrøn, mens undersiden er rustrød af hårbeklædningen. Bladene lugter af bonevoks (!). Blomstringen sker i maj og juni, og den består af endestillede halvskærme. De enkelte blomster er hvide, og de dufter stærkt. Planten sætter jævnligt frø, som spirer villigt på de rette voksesteder.

Rodnettet er meget fint og højtliggende. Planten er helt afhængig af at få etableret kontakt med de rette mycorrhiza-svampe.

Højde x bredde og årlig tilvækst: 0,75 x 0,75 m (10 x 10 cm/år).

Udbredelse 
Planten vokser i sure moser i arktiske og tempererede egne af Europa, Asien og Grønland. I tundraområderne i Chukotka, det nordøstlige Sibirien, Russisk Fjernøsten, vokser arten sammen med bl.a. engelskgræs, Anemone sibirica, arktisk alperose, Delphinium chamissonis (en art af ridderspore), dværgbirk, dværgfjeldarve, liden vintergrøn, mosetroldurt, Polemonium acutiflorum (en art af jakobsstige), Potentilla hyparctica (en art af potentil), rødlig norel, Saussurea tilesii (en art af fjeldskær), tuekæruld, tuelimurt og Rhododendrom aureum

I Danmark er den regnet som en kritisk truet på den danske rødliste.

Sorter 
 Rhododendron diversipilosum 'Milky Way'. Sorten har tætte, halvrunde hoveder med flødehvide blomster. Planten er hårdfør og trives i vedvarende fugtig, porøs og sur jord i fuld sol eller let skygge.

Kilder og henvisninger

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 GRIN: Rhododendron tomentosum  information from NPGS/GRIN på 

Buske
Haveplanter
Surbundsplanter
Hvide blomster
Grønlands flora
Københavnere

Københavnere er en dansk komediefilm fra 1933.

Medvirkende 
Christian Arhoff ...  Erik's stedfar 
Olga Svendsen...  Olivia 
Agnes Rehni ...  Direktørfruen 
Aase Clausen ...  Danserinden 
Erling Schroeder...  Erik 
Ib Schønberg   
Holger Strøm
Arthur Jensen   
Per Knutzon   
Alex Suhr    
Anton de Verdier  
Randi Michelsen   
Ellen Jansø  
Ingeborg Pehrson   
Christian Schrøder  
Sigvald Larsen

Eksterne Henvisninger 

Komediefilm fra Danmark
Danske film fra 1933
Film instrueret af Lau Lauritzen Sr.
Danske film omhandlende København i 1900-tallet
Med fuld musik

Med fuld musik (også kendt som Fy og Bi-film 34) er en dansk komediefilm fra 1933. Filmen er instrueret af Lau Lauritzen Sr. efter manuskript af Lau Lauritzen Sr., Lau Lauritzen Jr. og Alice O'Fredericks, og med Carl Schenstrøm og Hans W. Petersen i hovedrollerne som Fyrtårnet og Bivognen.

Handling 
Oppe i tagetagen i et hus i storbyen finder vi en hel kunstnerkoloni. Her bor en forfatterinde, hvis korpus er af større omfang end hendes produktion. Her træffer vi en tunghør digter, der alligevel kan høre græsset gro, en kunstmaler, en billedhugger og andre kunstnere. Ingen af dem har overflod af mammon, men allesammen håber de på, at de en skønne dag vil slå igennem. Her oppe i "Den syvende himmel", som gangen kaldes, er der også andre prominente beboere, nemlig Fyrtårnet og Bivognen. De har indrettet et lille marketenderi og kommer på denne måde i livlig forbindelse med kunstnerkoloniens medlemmer.

Medvirkende 
Carl Schenstrøm som Fyrtårnet
Hans W. Petersen som Bivognen
Aase Clausen som Aase
Erling Schroeder som Poul
Gerd Gjedved som Et moderne barn
Christian Schrøder som Musikforlæggeren
Finn Olsen som Et moderne barn
Victor Cornelius som Kokken
Olga Svendsen som Forfatterinden
Christian Arhoff som Digteren
Jørgen Lund som Maleren
Kristian Møllback som Billedhuggeren
Eigil Reimers som Bokseren
Robert Schmidt som Fakiren
Alex Suhr som Komponisten
Holger-Madsen som Tjeneren
Georg Philipp
Axel Boesen
Poul Reichhardt som Dansende ung mand
Tove Wallenstrøm som Dansende ung pige
Johan Jacobsen som Dansende ung mand
Asbjørn Andersen som Betjent
Lau Lauritzen Jr. som Mand på gaden

Referencer

Eksterne henvisninger 
 

Danske film fra 1933
Sort-hvide film fra Danmark
Fy og Bi-film
Film instrueret af Lau Lauritzen Sr.
Natlogi Betalt

Natlogi Betalt er en dansk film fra 1957. Moraliserende film om amerikanerpigernes slette levned.
Manuskript og instruktion Johannes Allen.
Blandt de medvirkende kan nævnes:

Hanne Borchsenius
Vera Stricker
Malene Schwartz
Kirsten Passer
Bjørn Puggaard-Müller
Preben Mahrt
Klaus Pagh
Kjeld Jacobsen
Ole Monty
Bertel Lauring
Paul Hagen
Knud Hallest
Bjørn Spiro

Eksterne henvisninger 
 

Danske film fra 1957
En lille tilfældighed

En lille tilfældighed er en dansk film fra 1939. Den er skrevet af Mogens Skot-Hansen og filmens instruktør Johan Jacobsen. Forvekslingslystspil med musikalsk medvirken af blandt andre Kai Ewans' orkester og Svend Asmussens swingband.

Medvirkende
Chr. Arhoff
Ib Schønberg
Karen Lykkehus
Erling Schroeder
Sigrid Horne-Rasmussen
Johannes Meyer
Svend Bille
Sigurd Langberg
Carl Viggo Meincke
Aage Redal
Edvin Tiemroth
Helge Kjærulff-Schmidt
Gunnar Lemvigh
Svend Asmussen

Handling 
Den unge visesanger Peter Jespersen er kommet hjem fra udlandet og står nu uden engagement. Han henvender sig til direktør Andresen fra Alhambrateatret, men bliver afvist, og Peter forstår af samtalen, at det vil være vigtigt for ham at få en impresario, der kan ordne det forretningsmæssige for ham. Han henvender sig til teateragenterne Bang og Mathisen, hvis motto er: "Har De talentet, skaffer vi kontrakten".

Referencer

Eksterne henvisninger 
 

Danske film fra 1939
Film instrueret af Johan Jacobsen
Komediefilm fra Danmark
Sølvpoppel

 
Sølvpoppel (Populus alba), også skrevet Sølv-Poppel, er et op til 30 meter højt træ, der i Danmark vokser almindeligt f.eks langs veje og i læhegn.

Beskrivelse 
Sølvpoppel er et stort, løvfældende træ med en afrundet, bred og åben krone. Stammen er ofte kort, forvredet og skæv. Barken er først hvidfiltet, så bliver den olivengrøn, og til sidst er den lysegrå og furet på langs. Knopperne sidder spredt, og de er ægformede, spidse og rødbrune med et hvidt filtlag.

Bladene er meget forskelligartede. På langskud er de for det meste 3-5 lappede, mens de er mere ovale på kortskud. Bladranden er groft tandet, oversiden er mørkegrøn, og undersiden er hvidfiltet. Høstfarven er gul. Blomstringen sker i april-maj. Træerne er særbo, og både hunlige og hanlige individer bærer blomsterne i gulgrønne rakler. Frugterne er nødder med lang frøhale.

Rodnettet bestemmes i udpræget grad af voksestedet. På jorde med høj grundvandsstand er rodnettet højtliggende og fladt. På veldrænede jorde er det derimod dybtgående. Velgødet jord giver et rodnet, som har ringe udbredelse, mens det er meget vidtrækkende på næringsfattige jordtyper. Træet har en markant evne til at danne rodskud og nye rødder fra stamme eller grene i jordkontakt.

Højde x bredde og årlig tilvækst: 30 x 18 m (50 x 40 cm/år).

Voksested 
Arten er udbredt i Sydeuropa, Nordafrika og Lilleasien, hvor den følger flodløb og floddale på fugtig og næringsrig bund.

I Danmark er den almindelig i hele landet langs veje, i krat, læhegn og i udkanten af skove.

Arten tilhører plantesamfundet Alno-Ulmion og i Podalens oprindelige skove findes den sammen med bl.a. hvidpil, rødel, smalbladet ask, småbladet elm, sortpoppel og stilkeg.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Træer
Poppel
Schlieffenplanen

Schlieffen-planen var en plan, som dannede grundlag for de tyske militære operationer ved udbruddet af 1. verdenskrig, udarbejdet af Alfred Graf von Schlieffen (1833-1913). Planen skulle løse problemet med en tofrontskrig for Tyskland.

De tyske styrker skulle koncentreres i en lynkrig mod Frankrig gennem Belgien. Målet var at erobre Paris og tvinge Frankrig til kapitulation. Ifølge planen skulle østfronten næsten ikke beskyttes. Den russiske mobilisering ansås for at være så langsom, at Frankrig kunne besejres, inden den russiske hær kunne anrette større skade. 

Planen blev ændret ved krigsudbruddet af generalstabschef von Moltke. Nogle få divisioner blev overført til østfronten, hvilket måske var årsag til det tyske nederlag i det 1. slag ved Marne. Dette slag afgjorde reelt krigen, idet fronterne herefter blev låst fast uden at nå Paris, og Tyskland til sidst bukkede under for de allierede. 

Desuden betød angrebet gennem Belgien, at Storbritannien gik ind i krigen på Frankrigs side, idet Storbritannien havde garanteret Belgiens suverænitet siden 1870. Dette var en forventet del af Schlieffen-planen, der forventede, at krigen ville være afgjort, inden Storbritannien kunne nå at have en indflydelse på udfaldet.

Tyskland havde også regnet med, at Belgien ville  lade den tyske hær passere uden krigshandlinger. Belgien fandt sig dog ikke i dette, og kæmpede imod den tyske hær. Dette gjorde tyskernes vej igennem Belgien en del sværere og langsommere.

Bibliografi 
Grimberg, Carl (1968) Verdens Historien: Bind 16: Vor egen tid: kapitel 1, Politikens Forlag, Intet ISBN

1. verdenskrig
Hirohito

Hirohito (født 29. april 1901, død 7. januar 1989) var den 124. kejser af Japan. Med kejsernavnet Shōwa herskede han over Japan fra 1926 til 1989 og var dermed den længst siddende japanske kejser nogensinde. I Vesten kendtes han bedst under navnet Hirohito.

Anden Verdenskrig 
Shōwa betyder oplyst fred, men ironisk nok skulle Shōwa ende med at være kejser under anden verdenskrig. I hvor høj grad kejseren var aktivt involveret i hændelserne, der førte frem til verdenskrigen, er stadig kilde til uoverensstemmelse, men det står klart, at militæret i trediverne havde kontrol med hele landet. Kejseren, der ansås for at være en levende gud, blev flittigt brugt af militærregimet som et instrument til at opildne nationalismen. I Vesten anser man i dag kejseren for at have været en magtesløs marionetfigur, der udnyttedes af de styrende kræfter, mens man i visse af de asiatiske nabolande, som blev invaderet, anser ham for krigsforbryder på linje med Mussolini og Hitler.

Efter krigen og den japanske kapitulation blev Shōwa selv sat til over radioen at informere det japanske folk om, at han ikke var en levende gud, og således aflivedes den traditionelle folketro på kejserens guddommelighed. General Douglas MacArthur, som repræsenterede den allierede besættelsesmagt i Japan efter kapitulationen i 1945, indrømmede kejser Hirohito og dennes familie immunitet ved den efterfølgende krigsforbryderdomstol i 1946. Flere kilder, blandt de mest prominente Herbert P. Bix, mener, at den japanske kejser spillede en aktiv rolle i krigen og næppe ville være frikendt, hvis skyldsspørgsmålet om hans ansvar for krigsforbrydelser var prøvet ved en domstol. Selv om mange ønskede kejseren dømt for krigsforbrydelser, lod USA, nærmere bestemt general Douglas MacArthur, ham beholde sin titel og position i den nye forfatning, men magten blev reelt opløst, således at han ligesom europæiske monarker kun reelt optræder som et symbol for staten, og ikke længere er statsmagtens øverste. USA lod ham blive på posten for at undgå instabilitet og angreb på de udstationerede amerikanere. USAs strategi var at "fortælle japanerne, at de og kejseren blev narret af de militære". I virkeligheden havde Hirohito givet sin tilslutning til krigens vigtige afgørelser, også angrebet på Pearl Harbor. Der fandtes ingen samlende ledergruppe i Japan under "femtenårskrigen", som man dér kalder anden verdenskrig; Hirohito sad alene ved magten krigen igennem.

Fodnoter 

Kejsere fra Japan
Protektorat

Et protektorat betegner en stat som formelt er selvstændig, men som står under en anden stats beskyttelse. I praksis har det som regel medført, at protektoratet har mistet indflydelse på vigtige områder som udenrigspolitik, militær og råstoffer.

Historie 

Protektorater er kendt langt tilbage, f.eks. i græsk og romersk historie. Nogle indiske fyrstestater under britisk protektorat havde næsten fuldstændig handlefrihed. Under første verdenskrig blev Egypten et protektorat under Storbritanniens beskyttelse/kontrol. Cuba var nærmest et protektorat under USA indtil 1934. De tyske kolonier i Afrika og Asien blev frem til første verdenskrig kaldt Schutzgebiete. Under anden verdenskrig blev Böhmen og Mähren et tysk protektorat.

I dag 

I dag har ingen stater formelt status som protektorat, men der findes flere kvasi-protektorater, F.eks. Bhutan, Cook-øerne, Marshalløerne, Mikronesien og Niue.
Afghanistan og indtil Syriens tilbagetræning, Libanon fungerer/fungerede også nærmest som protektorater. Kosovo har siden sommeren 1999 været et selvstændigt FN-protektorat.

Se også 

 Rige, imperium, stat, verdens lande, kongerige, koloni, kronkoloni, føderation, territorium.
 Den engelske republik 1653-1659 blev kaldt Protektoratet, idet Oliver Cromwell og siden hans søn Richard Cromwell, bar titlen Lord Protector.

Subnationale enheder
Protektionisme
Suverænitet
Vordingborg Festuge

Vordingborg Festuge er en byfest og musikfestival, der varer seks dage og hvert år finder sted i uge 28 i Vordingborg på Sydsjælland.

Festugens slogan er "Ikke Danmarks største – men bedste ..."

Festugen har flere end 100.000 og gæstes af store navne fra den danske rock- og popscene som spiller med gratis entre på Slotstorvet tæt ved Gåsetårnet. Traditionelt afslutter bandet Bamses Venner festugen med koncert om lørdagen, efterfulgt af festfyrværkeri. Efter Flemming Bamse Jørgensens død i 2011 har Stig Rossen & Vennerne spillet. Desuden afholdes mindre underholdningsarrangementer for børn og voksne i dagtimerne i byens centrum.

Den første festuge blev holdt i 1980.

I april 2017 meddelte man, at festivalen dette år ville blive aflyst, som følge af en ny fortolkning af reglerne om momsfritagelse fra SKAT. Den hidtidige tolkning var fra 2002. Kort efter offentliggørelsen af denne beslutning meddelte Vordingborg IF ville redde festugen, så den stadig kunne afholdes. En uge efter fastslog foreningen, at man ville afholde festugen uanset om man kunne få momsfritagelse eller ej.

Referencer

Eksterne henvisninger 

 Officiel hjemmeside

Musikfestivaler i Danmark
Festuge
Etableret i 1980
Meiji-kejseren

Meiji-kejseren (3. november 1852-30. juli 1912), hvis personlige navn var Mutsuhito, var den 122. kejser af Japan. Som kejser blev han – i hvert fald symbolsk – leder af den japanske industrialisering og udtrædelse af feudal-tiden, efter revolutionen kendt som Meiji-restaurationen. Tokugawa-shogunatets magt blev knust og erstattet med oligarki. Hverken kejseren eller parlamentet sad på den største magt. Det gjorde i stedet den gruppe af mænd, der kaldtes Genro – en gruppe af ældre, pensionerede embedsmænd, der var tilknyttet først Meiji- og siden Taishō-kejseren.

I Meiji-perioden blev grundstenene til den imperialistiske militarisering lagt, der resulterede i flere krige og kulminerede med Japans tilslutning til aksemagterne under anden verdenskrig.

Se også 
 Japan
 Japans kejsere
 Meiji-restaurationen. Japans overgang fra det feudale samfund til det moderne samfund.

Ekstern henvisning 

Kejsere fra Japan
Pave Pius 1.

Pius 1. var en romersk-katolsk pave, måske fra 140 til 154, selvom den vatikanske Annuario Pontificio (2003) nævner hans regeringstid som enten 142 til 157 eller 146 til 161. Det menes, at han blev født i Aquileia i det nordlige Italien, hvor hans var ifølge "Liber Pontificalis" skulle have været en vis Rufinus. 
Det er blevet nævnt i blandt andet det Muratoriske Fragment fra det 2. århundrede, at Pius var broder til Hermas, forfatteren til teksten Hyrden. Forfatteren til denne tekst omtaler sig selv som en tidligere slave, og derfor er der blevet spekuleret på, om både Hermas og Pius var frimænd.

Pius opfattes som martyr og bliver fejret som sådan i breviaret. Ud over denne findes der dog ingen beviser, der støtter en sådan antagelse.

Hans navnedag er 11. juli.

Tjek fødsels- og dødsår
Paver i antikken
Helgener
Taishō-kejseren

Yoshihito, Taishō-kejseren (født 31. august 1879, død 25. december 1926) var den 123. kejser af Japan.

Ekstern henvisning 

Kejsere fra Japan
Riddere af Den gyldne Vlies
Nirvana (flertydig)

Nirvana har flere betydninger:
 Nirvana – en tilstand eller et stadie inden for buddhismen.
 Nirvana – en musikgruppe.
 Nirvana (Nirvana-album) – et opsamlingsalbum fra 2002 med gruppen Nirvane
 Nirvana (film) – en russisk spillefilm fra 2008 af Igor Volosjin
Firefly

Firefly var en kortlivet science fiction-tv-serie, skabt af Joss Whedon. Firefly foregår i vores eget univers, om ca. 500 år, og blander space opera- og westerngenrerne. Serien kørte fra 2002-04.

Måske drevet af Josh Whedons tv-successer og Fireflys rimeligt succesrige dvd-udgivelse, investerede filmselskabet Universal Studios i 2005 i en spillefilm, Serenity, bygget på tv-serien. Gode anmeldelser til trods, blev Serenity heller ikke en økonomisk succes.

Firefly er i Danmark blevet vist på TV2 Zulu i maj 2006.

Eksterne kilder/henvisninger 

 Firefly Wiki  (engelsk)
 

Science fiction-tv-serier fra USA
Amerikanske tv-serier fra 2000'erne
Tv-programmer fra Fox Broadcasting Company
IT (flertydig)

IT, It og it bruges i flere betydninger:
 Informationsteknologi – styring og behandling af informationer i større mængder
 Segway Human Transporter – tidligere navn IT
 It (roman) – roman af Stephen King, (den danske titel er Det Onde), som er filmatiseret under samme navn.
 .it – er betegnelsen for det italienske internetdomæne
 Italiensk Wikipedia – it er interwiki-præfiks for den italienske Wikipedia
 It (film fra 2017) – en film fra 2017
 It del 2 – en film fra 2019
Gyldent rektangel

Et gyldent rektangel er et rektangel hvis proportioner svarer til det gyldne snit, 1 : φ (dvs., 1 : 1,618... ). Figuren påstås at være det æstetisk mest behagelige rektangel.

En karakteristisk egenskab ved denne figur er, at man, hvis man fjerner den kvadratiske del af et gyldent rektangel, står tilbage med endnu et nyt gyldent rektangel med samme proportioner som det første. Denne proces kan gentages i det uendelige, hvilket fører til en approksimation af den gyldne spiral.

Nautil-sneglens hus siges ofte fejlagtigt at være opbygget efter den gyldne spiral. Det er opbygget efter en logaritmisk spiral; men ikke nødvendigvis den gyldne spiral.

Se også
Leonardo da Pisa
Fibonaccital

Firkanter
Forholdstal
Instrumentbygger

Instrumentbygger er betegnelsen for en person der bygger instrumenter, ikke mindst musikinstrumenter. Herunder regnes guitarbygger, violinbygger, der bygger både store og små violiner, klaverbygger, også kaldet pianoinstrumentmager, orgelbygger med flere.

Instrumentbyggere 
Ivor Darreg
Harry Partch

Se også

Eksterne henvisninger 
http://www.baskholm.dk/haandbog/haandbog.html 

Stillingsbetegnelser
Håndværk